Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 692/13/8806	Košice, 17.10.2013
EEČ : 2-65-296-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v Košiciach od 01. 01. 2013 do 09. 10. 2013 ako otec XXXXX, nar. 26. 06. 1998 a XXXXX, nar. 28. 06. 2001, zverených do starostlivosti právoplatným verdiktom Okresného súdu XXXXX – okolie sp. zn. 9P 51/13 z 07. 06. 2013, matke XXXXX, žijúcej v obci Košická Belá, okres XXXXX –okolie, prispieval na ich výživu sporadicky, hoci mu táto povinnosť vyplýva zo Zákona o rodine, pritom citovaným súdnym verdiktom bol zaviazaný platiť mesačne na každého syna po 55 € mesačne, navyše bol právoplatným rozhodnutím Okresného súdu XXXXX – okolie sp. zn. 5T 163/12 z 20. 11. 2012 uznaný vinným zo spáchania prečinu podľa § 207 ods. 1, 3 písm. b, c/ Tr. zákona, a tak mu vznikol dlh na výživnom 490 €

llebo zanikla trestnosť činu a  čin nemal trvalo nepriaznivé následky, pričom páchateľ svoju povinnosť dodatočne splnil

Odôvodnenie:
Uznesením vyšetrovateľa OR PZ, Odboru kriminálnej polície, XXXXX - okolie sp. zn. ČVS:ORP-460/OVK-KS-2013 bolo 21. 08. 2013 bolo vznesené obvinenie XXXXX, nar. 20. 10. 1978, bytom XXXXX, ul. XXXXX pre prečin zanedbania povinnej výživy podľa § 207 ods. 1, ods. 3 písm. c/ Trestného zákona. 

Sociálne nežiadúceho konania sa mal páchateľ dopustiť tak, ako to deklaruje výrok tohto rozhodnutia.

Vyšetrovateľ OR PZ, Odboru kriminálnej polície XXXXX - okolie predložil d¨ľa 09. 10. 2013 vyšetrovací spis sp. zn. ORP-460/OVK-KS-2013  s návrhom na postup podľa § 215 ods. 1 písm. h/ Trestného poriadku. 

Argumentoval tým, že obvinený dodatočne  svoju rodičovskú alimentačnú povinnosť splnil v celom rozsahu. Navyše bez nie nenapraviteľných následkov voči oprávneným osobám.

Takýto záver možno zistiť z vyjadrenia zákonnej zástupkyne poškodených osôb. Matka oprávnených maloletých detí, XXXXX, vyhlásila 02. 10. 2013, že obvinený jej splatil alimenty voči synom zverených jej súdom do starostlivosti a výchovy, v celom rozsahu. Pričom jeho konanie nemalo trvalo nepriaznivé následky. 

Vzhľadom na konštatované fakty považujem aplikáciu ustanovenia § 215 ods. 1 písm. h/ aktuálneho Trestného poriadku SR (majúcu oporu v ustanovení § 86 písm. a/ Trestného zákona) za primeranú, majúcu objektívne podklady v dôkaznom aparáte. Preto som rozhodol o zastavení trestného stíhania ako to vyhlasuje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor